《初伏大雨戏呈无咎四首》
宋代·邓忠臣

大明放朝官避暑，长廊倏倏绝尘土。
汉家宫殿敞千门，紫阁拖尘洒甘雨。
雷帡电笑洗蒸郁，荡荡青天滑流乳。
忆昨三年田舍中，六月正服农家苦。
岂望生还直旧庐，得见张晁说新语。
初听钧天骤窃抃，正似声闻躩起舞。
喜乘初凉与晤歌，不忧庭潦垫垣户。
径携斗酒相就醉，更置双鲤充君俎。

作者简介：宋潭州长沙人，字谨思，号玉池先生。神宗熙宁三年进士。为大理丞，以献诗赋擢正字，迁考功郎。以坐元祐党废，出守彭门，改汝海，以宫祠罢归。有《玉池集》。